ਸਮੱਗਰੀ: ਖਾਣੇ ਦੇ ਟੇਬਲ 'ਤੇ ਬੈਠੀਆਂ ਦੋਵੇਂ ਔਰਤਾਂ ਦੀ ਇਸ ਤਸਵੀਰ ਬਾਰੇ ਲਿਖਿਆ ਜਾ ਰਿਹਾ ਹੈ, "ਇੰਦਰਾ ਗਾਂਧੀ ਵਰਗੇ ਲੀਡਰ ਰੇਅਰ ਹੀ ਮਿਲਦੇ ਹਨ। ਜਦੋਂ ਕਿਰਨ ਬੇਦੀ ਨੇ ਗ਼ਲਤ ਪਾਰਕਿੰਗ 'ਚ ਖੜ੍ਹੀ ਪ੍ਰਧਾਨ ਮੰਤਰੀ ਦੀ ਗੱਡੀ ਦਾ ਚਲਾਨ ਕੱਟ ਦਿੱਤਾ ਸੀ, ਉਦੋਂ ਇੰਦਰਾ ਨੇ ਉਨ੍ਹਾਂ ਨੂੰ ਸਨਮਾਨਿਤ ਕਰਨ ਲਈ ਪੀਐਮਓ 'ਚ ਲੰਚ 'ਤੇ ਸੱਦਿਆ ਸੀ।"

ਅਸੀਂ ਦੇਖਿਆ ਕਿ ਸੋਸ਼ਲ ਮੀਡੀਆ 'ਤੇ ਇਸ ਤਸਵੀਰ ਨੂੰ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਅਤੇ ਇੰਦਰਾ ਗਾਂਧੀ ਵਿਚਾਲੇ ਤੁਲਨਾ ਕਰਨ ਲਈ ਇਸਤੇਮਾਲ ਕੀਤਾ ਜਾ ਰਿਹਾ ਹੈ। 

ਟਵਿੱਟਰ ਅਤੇ ਫੇਸਬੁੱਕ 'ਤੇ ਸੈਂਕੜੇ ਵਾਰ ਇਸ ਤਸਵੀਰ ਨੂੰ ਸ਼ੇਅਰ ਕੀਤਾ ਗਿਆ ਹੈ ਇਸ ਤਸਵੀਰ ਨਾਲ ਲਿਖਿਆ ਗਿਆ ਹੈ, "ਸੰਸਕਾਰਾਂ ਦਾ ਫ਼ਰਕ ਇਤਿਹਾਸਕ ਹੈ। ਇੰਦਰਾ ਗਾਂਧੀ ਨੇ ਕਾਰ ਦਾ ਚਲਾਨ ਕਰਨ ਵਾਲੀ ਆਈਪੀਐਸ ਅਧਿਕਾਰੀ ਨੂੰ ਘਰ ਬੁਲਾ ਕੇ, ਉਸ ਨਾਲ ਨਾ ਸਿਰਫ਼ ਭੋਜਨ ਕੀਤਾ ਬਲਕਿ ਐਵਾਰਡ ਵੀ ਦਿੱਤਾ। ਜਦੋਂ ਕਿ ਨਰਿੰਦਰ ਮੋਦੀ ਦੇ ਹੈਲੀਕਾਪਟਰ ਦੀ ਜਾਂਚ ਕਰਨ ਵਾਲ ਆਈਏਐਸ ਅਧਿਕਾਰੀ ਨੂੰ ਸਸਪੈਂਡ ਕਰ ਦਿੱਤਾ ਗਿਆ।"

ਇਹ ਵੀ ਪੜ੍ਹੋ-

6 ਅਪ੍ਰੈਲ 2019 ਨੂੰ ਓਡੀਸ਼ਾ ਦੇ ਸੰਬਲਪੁਰ 'ਚ ਪੀਐਮ ਮੋਦੀ ਦੇ ਹੈਲੀਕਾਪਟਰ ਦੀ ਕਥਿਤ ਤੌਰ 'ਤੇ ਜਾਂਚ ਕਰਨ ਲਈ ਚੋਣ ਕਮਿਸ਼ਨ ਨੇ ਸੂਬੇ ਦੇ ਜਨਰਲ ਸੁਪਰਵਾਈਜ਼ਰ ਮੁਹੰਮਦ ਮੋਹਸਿਨ ਨੂੰ ਸਸਪੈਂਡ ਕਰ ਦਿੱਤਾ ਸੀ। 

ਰਿਵਰਸ ਇਮੇਜ ਸਰਚ ਨਾਲ ਪਤਾ ਲਗਦਾ ਹੈ ਕਿ ਓਡੀਸ਼ਾ ਦੇ ਜਨਰਲ ਸੁਪਰਵਾਈਜ਼ਰ ਦੇ ਸਸਪੈਂਡ ਹੋਣ ਦੇ ਬਾਅਦ ਤੋਂ ਹੀ ਇੰਦਰਾ ਗਾਂਧੀ ਅਤੇ ਕਿਰਨ ਬੇਦੀ ਦਾ ਇਹ ਫੋਟੋ ਸੋਸ਼ਲ ਮੀਡੀਆ 'ਤੇ ਸਰਕੂਲੇਟ ਹੋਣਾ ਸ਼ੁਰੂ ਹੋਇਆ। 

ਇੰਦਰਾ ਗਾਂਧੀ ਨਾਲ ਨਾਸ਼ਤੇ 'ਤੇ ਮੁਲਾਕਾਤ 

ਸੋਸ਼ਲ ਮੀਡੀਆ 'ਤੇ ਵਾਇਰਲ ਹੋਈ ਇੰਦਰਾ ਗਾਂਧੀ ਅਤੇ ਕਿਰਨ ਬੇਦੀ ਦੀ ਇਸ ਤਸਵੀਰ ਦੀ ਜਾਂਚ ਦੌਰਾਨ ਸਾਨੂੰ ਪਤਾ ਲਗਿਆ ਕਿ ਇਹ ਫੋਟੋ ਤਾਂ ਅਸਲੀ ਹੈ ਪਰ ਇਸ ਨਾਲ ਜੋ ਦਾਅਵਾ ਕੀਤਾ ਜਾ ਰਿਹਾ ਹੈ, ਉਸ ਵਿੱਚ ਵੱਡੀ ਤੱਥ ਆਧਾਰਿਤ ਗਲਤੀ ਹੈ। 

ਵਾਇਰਲ ਤਸਵੀਰ ਦੀ ਸੱਚਾਈ ਜਾਨਣ ਲਈ ਅਸੀਂ ਸਾਬਕਾ ਆਈਪੀਐਸ ਅਧਿਕਾਰੀ ਕਿਰਨ ਬੇਦੀ ਨਾਲ ਗੱਲ ਕੀਤੀ। 

ਉਨ੍ਹਾਂ ਨੇ ਦੱਸਿਆ ਕਿ ਸਾਬਕਾ ਪ੍ਰਧਾਨ ਮੰਤਰੀ ਇੰਦਰਾ ਗਾਂਧੀ ਦੇ ਨਾਲ ਉਨ੍ਹਾਂ ਦੀ ਇਹ ਤਸਵੀਰ ਸਾਲ 1975 ਦੀ ਹੈ। ਯਾਨਿ ਕਿ ਪ੍ਰਧਾਨ ਮੰਤਰੀ ਦਫ਼ਤਰ ਦੀ ਗੱਡੀ ਦਾ ਚਲਾਨ ਕੱਟਣ ਦੀ ਘਟਨਾ ਤੋਂ ਤਕਰੀਬਨ 7 ਸਾਲ ਪਹਿਲਾਂ ਦੀ ਹੈ। 

1975 'ਚ ਹੀ ਕਿਰਨ ਬੇਦੀ ਨੂੰ ਦਿੱਲੀ ਪੁਲਿਸ 'ਚ ਪਹਿਲੀ ਪੋਸਟਿੰਗ ਮਿਲੀ ਸੀ ਅਤੇ ਇਸੇ ਸਾਲ 26 ਜਨਵਰੀ ਦੀ ਪਰੇਡ 'ਚ ਉਨ੍ਹਾਂ ਨੇ ਦਿੱਲੀ ਪੁਲਿਸ ਦੇ ਇੱਕ ਸੈਨਿਕ ਦਸਤੇ ਦੀ ਅਗਵਾਈ ਕੀਤੀ ਸੀ। 

ਕਿਰਨ ਬੇਦੀ ਨੇ ਬੀਬੀਸੀ ਪੱਤਰਕਾਰ ਪ੍ਰਸ਼ਾਂਤ ਚਾਹਲ ਨੂੰ ਦੱਸਿਆ, "ਸਾਬਕਾ ਪ੍ਰਧਾਨ ਮੰਤਰੀ ਇੰਦਰਾ ਗਾਂਧੀ ਇਸ ਗੱਲ ਨਾਲ ਖੁਸ਼ ਹੋਈ ਸੀ ਕਿ ਪੁਲਿਸ ਦੇ ਇੱਕ ਦਸਤੇ ਦੀ ਅਗਵਾਈ ਇੱਕ ਕੁੜੀ ਕਰ ਰਹੀ ਹੈ। ਇੱਕ ਅਜਿਹਾ ਦਸਤਾ ਜਿਸ ਵਿੱਚ ਮੇਰੇ ਤੋਂ ਇਲਾਵਾ ਸਾਰੇ ਪੁਰਸ਼ ਸਨ। ਇਹ ਮੁਕਾਮ ਹਾਸਿਲ ਕਰਨ ਵਾਲੀ ਮੈਂ ਪਹਿਲੀ ਭਾਰਤ ਮਹਿਲਾ ਸੀ।"

ਕਿਰਨ ਬੇਦੀ ਨੇ ਦੱਸਿਆ ਕਿ ਇੰਦਰਾ ਗਾਂਧੀ ਨੇ 26 ਜਨਵਰੀ ਦੀ ਪਰੇਡ ਦੇ ਅਗਲੇ ਦਿਨ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਭਾਰਤ ਦੀ ਸਾਬਕਾ ਪ੍ਰਧਾਨ ਮੰਤਰੀ ਇੰਦਰਾ ਗਾਂਧੀ ਅਤੇ ਦੇਸ ਦੀ ਪਹਿਲੀ ਮਹਿਲਾ ਆਈਪੀਐਸ ਅਧਿਕਾਰੀ ਕਿਰਨ ਬੇਦੀ ਦੀ ਇਹ ਬਲੈਕ ਐਂਡ ਵ੍ਹਾਈਟ ਤਸਵੀਰ ਸੋਸ਼ਲ ਮੀਡੀਆ 'ਤੇ ਇੱਕ ਭਰਮ ਫੈਲਾਉਣ ਵਾਲੇ ਦਾਅਵੇ ਨਾਲ ਸ਼ੇਅਰ ਕੀਤੀ ਜਾ ਰਹੀ ਹੈ।